《筑普济堂成述怀七首 其二》
清代·过鸣冈

蒿蓬如人长，有子呼阿娘。飘萧垂两鬓，日暮倚门傍。

儿行自空腹，儿归复空囊。可怜拾遗穗，母子各哀肠。

孤孀自云苦，况乃无孤孀。吁嗟兮老孀，行路皆感伤。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。